**Mór Városi Önkormányzat Képviselő-testületének**

**105/2015. (IV.29.) Kt.**

**határozata**

**„Mór Város intézményeinek energetikai fejlesztése” című KEOP-5.5.0/B/12-2013-0092 azonosítószámú pályázat Radnóti Miklós Általános Iskola energetikai korszerűsítésére irányuló felújítási munkák elvégzésére” tárgyában közbeszerzési eljárás eredményeként megkötött szerződés módosítása tárgyában**

Mór Városi Önkormányzat Képviselő-testülete - az ajánlatkérő önkormányzat részéről – a Közbeszerzésekről szóló 2011. évi CVIII. törvény 132.§ (2) bekezdésében rögzített feltételek fennállása alapján, a „Mór Város intézményeinek energetikai fejlesztése” című KEOP-5.5.0/B/12-2013-0092 azonosítószámú pályázat Radnóti Miklós Általános Iskola energetikai korszerűsítés elvégzése tárgyában az Önkormányzat és a **Fehérép Kft.** (8000 Székesfehérvár, Szigeti út 13.) között 2015. 01.22. napján létrejött szerződés módosítását a határozat mellékletét képező szerződés-tervezet szerinti szövegtartalommal jóváhagyja és annak aláírására felhatalmazza a polgármestert.

Mellékletek:

1. sz. melléklet – Vállalkozói szerződés módosítás
2. sz. melléklet – Műszaki ellenőri jelentés

Határidő: 2015.május 4.

Felelős: polgármester (Városfejlesztési és –üzemeltetési Iroda)

Fenyves Péter Dr. Pálla József

polgármester jegyző

1. sz. melléklet a 105/2015. (IV.29.) Kt. határozathoz

**VÁLLALKOZÁSI SZERZŐDÉS MÓDOSÍTÁSA**

Mely létrejött egyrészről: **Mór Városi Önkormányzat**

cím: **8060 Mór, Szent István tér 6.**

törzsszáma: 727222

adószám: **15727220-2-07**

KSH számjel: 15727220-8411-321-07

telefon: +36 22560-802

fax: +36 22560-822

számlaszám: 12080607-01023927-00100005 számú számlájára

képviseli: **Fenyves Péter polgármester**

továbbiakban mint **Megrendelő**,

másrészről: **Fehérép Kft.**

cím: **8000 Székesfehérvár, Sziget u. 13.**

telefon: +36 22503506

fax: +36 22340332

kamarai nyilvántartási szám: 11A28524

számlaszám: 10102951-50882700-01000009

cg: 01-10-041037

statisztikai szám: 11800756681011307

adószám: 11800756207

képviseli: Sipos Tamás

továbbiakban mint **Vállalkozó**,

**I. Előzmények**

1./ Megrendelő, mint ajánlatkérő az ajánlattevők részére 2014. december 8. napján közvetlenül megküldött ajánlattételi felhívással a közbeszerzésekről szóló 2011. évi CVIII. törvény (továbbiakban: Kbt.) 122. § (7) bekezdésének a) pontja szerinti hirdetmény közzététele nélküli, tárgyalásos nemzeti közbeszerzési eljárást indított *„Vállalkozási szerződés a "Mór város intézményeinek energetikai fejlesztése" című KEOP-5.5.0/B/12-2013-0092 azonosítószámú projekt keretében a móri Radnóti Miklós Általános Iskola energetikai korszerűsítésére irányuló felújítási munkák elvégzésére”* tárgyában.

2./ Az 1. pontban meghatározott közbeszerzési eljárás eredményeként Felek között 2015. január 22-én vállalkozási szerződés került megkötésre. (továbbiakban: Szerződés).

**II. Szerződésmódosítás tárgya**

1./ A Szerződés 3. számú alapdokumentumának (Vállalkozó, mint nyertes ajánlattevő ajánlata és végleges ajánlata) részét képező árazott költségvetés alábbi költségvetési tételei a továbbiakban nem képezik a szerződés tárgyát, melyre tekintettel a Szerződés III. 1./ pontja szerinti vállalkozói díj a költségvetési tételek vonatkozásában meghatározott alábbi összegekkel csökkentésre kerül.



2./ A Szerződés 3. számú alapdokumentumának (Vállalkozó, mint nyertes ajánlattevő ajánlata és végleges ajánlata) részét képező árazott költségvetés az alábbi költségvetési tételekkel egészül ki, melyre tekintettel a Szerződés III. 1./ pontja szerinti vállalkozói díj a költségvetési tételek vonatkozásában meghatározott alábbi összegekkel növelésre kerül.

|  |  |  |  |  |  |
| --- | --- | --- | --- | --- | --- |
| Tétel megnevezése | Tétel mennyisége | Egység | Anyag összesen | Díj összesen | Anyag+Díj összesen |
| Tokszerkezetek kibontása | 134 | db | 137 450,- | 1 203 583,- | 1 341 033,- |
| Spaletta javítás ragasztott XPS lemezzel felület képzéssel kompletten | 723 | fm | 1 212 844,- | 1 469 603,- | 2 682 447,- |
| Tokszerkezetek kibontásából származó sitt elszállítása | 1 | klt | 25 419,- | 125 793,- | 151 212,- |
|  |  |  |  |  |  |
| Összesen |  |  | 1 375 713,- Ft | 2 798 979,- Ft |  |
|  | Nettó | | 4 174 692,- Ft | |  |
|  | Áfa | | 1 127 167,-Ft | |  |
| Összesen | | | 5 301 859,-Ft | |  |

3./ Fentieknek megfelelően a Szerződés III. 1./ pontja helyébe az alábbi rendelkezés lép:

*„Jelen szerződés II. pontjában meghatározott tevékenységek elvégzéséért, illetve teljesítéséért a Megrendelő összesen nettó 134.041.221,- Ft, azaz negyvenmillió–hatvannyolcezer-nyolcszáztizenhét forint vállalkozói díjat fizet a Vállalkozó részére.”*

3./ a Szerződés III. 6./ pontja helyébe az alábbi rendelkezés lép:

*„Felek rögzítik, hogy a vállalkozási díj az alábbi tételekből tevődik össze:*

*Nettó vállalási ár: 134.041.221,- Ft*

*nettó összesen: 134.041.221,- Ft*

*ÁFA összege (27 %): 36.191.130,- Ft*

*Bruttó vállalási ár: 170.232.351,- Ft*

*azaz százhetvenmillió-kettőszázharminckétezer-háromszázötvenegy forint”*

4./ A jelen szerződés II. 1./ és 2./ pontjai szerinti módosítások a szerződés egyéb dokumentumai tekintetében is megfelelően irányadóak.

**III. A szerződésmódosítás indoka**

1./ A Radnóti Miklós Általános Iskola épülete kapcsán az eredeti tervek szerint a lábazatot a meglévő állapotban burkoló terméskő lebontásra került volna, majd az így kialakított függőleges felületek XPS hőszigeteléssel lettek volna ellátva, valamint külső díszítőburkolattal. A kivitelezés közbeni bontásos vizsgálatokat követően kiderült, hogy az előzetes tervezés és részleges feltárás eredményeképpen figyelembe vett rétegvastagság a meglévő burkolatok esetében nem egyenletes, azok vastagsága 10 és 40 centiméter között változik, így a bontás maga statikailag is kockázatos, illetve annak esetleges elvégzése esetén sem az eredetileg feltételezett, hőszigetelés fogadására alkalmas függőleges felület alakulna ki. A kialakult helyzetet tovább rontja, hogy az épületek műemléki környezetben vannak, ill. részben helyi jelentőségű művi értéket képviselnek, így a főépítészi állásfoglalás alapján megjelenésében meg kell őrizni a terméskő lábazatot, azonban a kialakult helyzet miatt az nem lenne az eredeti tervekkel összhangban visszaállítható. Mindezek által az eredetileg visszaállítani tervezett lábazati felületet nem lehet megvalósítani.

Az előzőek mérlegelése mellett a megrendelő illetve a műszaki ellenőr a korábban betervezésre került lábazati XPS szigetelés elhagyása mellett döntött.

2./ A Radnóti Általános Iskola épületének esetében a tervezett energetikai korszerűsítések a nyílászárók tekintetében „meglévő tokba beépített ablak” szerkezetek kerültek volna kivitelezésre. A szerződés megkötését megelőző időszakában a helyszíni szemle során a meglévő fa nyílászárók külső (bontás nélküli) állapotvizsgálatát lehetett csak elvégezni. A kivitelezési munkák megkezdése után a fa külső nyílászárók, tokszerkezetek megbontásra kerültek. A kibontott nyílászáró szerkezetek az időjárás és a nem megfelelő, a nem rendszeres felületvédelem miatt olyan mértékben korrodáltak, hogy folytonos zárt felületű „vaktokként” nem tudják a szerepüket betölteni. Az elrohadt, korrodált, sérült tokszerkezetek nem állékony szerkezetek. A fentiek miatt az új szerkezetek mögött hagyni értelmetlen, az esetleges gombás fertőzések továbbterjesztése miatt a tokszerkezetek eltávolítása szükségessé vált, az új nyílászáró szerkezetek megfelelő beépítése csak így biztosítható.

**IV. Egyéb rendelkezések**

1./ A Szerződésnek a jelen módosítással nem érintett rendelkezései változatlan tartalommal hatályban maradnak.

3./ A jelen Szerződésmódosításban nem szabályozott kérdések tekintetében a Szerződés, a közbeszerzésekről szóló 2011. évi CVIII. törvény, továbbá a Ptk. rendelkezései az irányadók.

Felek jelen szerződést – elolvasás és értelmezés után –, mint akaratukkal mindenben egyezőt cégszerűen aláírták.

Mór, 2015. április (….)

|  |  |  |
| --- | --- | --- |
|  |  |  |
| **Mór Városi** |  | **Fehérép Kft.** |
| **Önkormányzat**  (Megrendelő) |  | (Vállalkozó) |
| **Fenyves Péter** |  |  |
| polgármester |  |  |

2. sz. melléklet a 105/2015. (IV.29.) Kt. határozathoz

